text: Tá eg hugsi um bummgjaldið í undirsjóvartunlunum, kagið eg eisini inn í framtíðina, tí tað koma næstu árini tveir langir nýggir tunlar Eysturoyartunnilin og Sandoyartunnilin. Har skal gjaldast til tess at koyra ígjøgnum, og lánið úr USA er ikki afturgoldið fyrr enn fjøruti ár. Siga vit, at fólk í Suðurstreymoy og í Eysturoynni knappliga taka seg saman, at nú vilja tey ikki longur gjalda bummgjald Tey leggja press á politisku skipanina og fara aftur at koyra eftir núverandi farleið, so fer Eystuoyartunniln á húsagang. Alt hetta kann gerast eftir einum degi.
text: #000002
text: Kanska er tíðin komin at fáa eina samhaldsfasta skipan fyri alt landið. (Mynd Vagnur)
text: #000003
text: Tá eg í Havn tosi við fólk um bummgjald, so halda mest sum øll, at sjálvandi skal tað kosta at koyra gjøgnum undirsjóvartunlarnar. Uttanlands kostar eisini at koyra gjøgnum bæði undirsjóvartunlar og stórar og langar brúgvar, sum binda saman oyggjar. Fólk halda, at undirsjóvartunlarnir í Føroyum liggja tryggast og best í hondunum á partafelagnum, sum rekur tunlarnar. Bummgjaldið er lækkað seinnu árini, og uttan iva fer tað at lækka enn meira.
text: #000004
text: Bummgjald má vera til tess at halda tunlarnar í góðum og tryggum standi, og ein undirsjóvartunnil kann sjálvandi ikki sammetast við tunlarnar upp á landi. Vil at enda siga, at spennandi verður ay fylgja við, um løgmaður og Henrik Old fara at boyggja seg fyri Marjusi og teimum, sum bara eru 20% av teimum, sum brúka Vágatunnilin. Tey ferðandi, sum skulu á flogvøllin, hava einki ímóti at gjalda nakrar krónur í bummgjaldið, eitt gjald, sum er evarska lítil brotpartur av ferðakostnaðinum, tá fólk fara út í heim.
text: #000005
text: Bakkar politiska myndugleikin í málinum um bummgjaldið, so er skiðan lopin, og vit koma at uppliva enn fleiri slík krøv kring landið næstu árini. Marjus skal steðga at oysa tilfar um bummgjaldið út í fjølmiðlarnar, ístaðin skal hann brúka orkuna at fáa í lag eina samhaldsfasta skipan fyri alt landið. Hann skal eisini arbeiða fyri teimum, sum sigla um Suðuroyarfjørð og út á smáplássini. Gera hann tað, so koma vit onnur upp í kórið. (Vagnur)
text: #000006